b'\n_START_ARTICLE_\nDrugo vmesno obdobje Egipta\n_START_SECTION_\nKonec Srednjega kraljestva\n_START_PARAGRAPH_\nNa koncu 19. stoletja pr. n. \xc5\xa1t. se je z nenadno smrtjo kraljice Sobekneferu (1806\xe2\x80\x931802 pr. n. \xc5\xa1t.), ki o\xc4\x8ditno ni imela naslednikov, kon\xc4\x8dala zlata doba Srednjega kraljestva. Dvanajsto dinastijo je nasledila mnogo \xc5\xa1ibkej\xc5\xa1a Trinajsta dinastija, ki je tudi vladala iz Ititavija malo pred vrhom Nilove delte._NEWLINE_Trinajsta dinastija je znana po nastopu prvega uradno priznanega semitsko govore\xc4\x8dega faraona Hend\xc5\xbeerja (Veper). Dinastija se je izkazala kot nesposobna vladati na celotnem egip\xc4\x8danskem ozemlju. Dru\xc5\xbeina zahodnoazijskega porekla iz Avarisa v mo\xc4\x8dvirjih vzhodne delte Nila se je zato odcepila od centralne oblasti in ustanovila svojo \xc5\xa0tirinajsto dinastijo.'